lokaajata (skr lokāyata 'maailma e ilmalike õpetus'), tuntud ka tšaarvaka (skr cārvāka) nime all, hinduismi koolkond, mille järgijaid peetakse materialistideks, sest nad eitasid  teispoolsust, *veedade autoriteeti ja *aatmani surematust. Lokaajata pooldajad tunnistasid tunnetusviisidena teadmist kui mõõtu (skr *pramān´a) ja vahetut taju (skr anubhava). Lokaajata seisukohalt ei ole midagi püsivat ning ka aatman on vaid teatud komponentide kogusumma. Kuna selle pooldajad ei tunnistanud *ümbersündi, leidsid nad, et sellelt elult on mõistlik võtt ...